|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt Plana gospodarenja otpadom Varaždinske županije** **za razdoblje 2024. – 2029. godine** |
| **VARAŽDINSKA ŽUPANIJA****Upravni odjel za poljoprivredu i zaštitu okoliša** |
| **Početak savjetovanja****17.01.2024.** | **Završetak savjetovanja****16.02.2024.** |

**RAZLOG DONOŠENJA**

|  |
| --- |
| Donošenje plana gospodarenja otpadom predstavlja zakonsku obvezu svih jedinica područne (regionalne) samouprave i Grada Zagreba sukladno članku 173. Zakona o gospodarenju otpadom („Narodne novine“ broj: 84/21. i 142/23.). Temeljem navedene zakonske odredbe jedinice područne (regionalne) samouprave dužne su donijeti plan gospodarenja otpadom za naredno petogodišnje razdoblje do 1. siječnja 2024. godine.Sukladno članku 111. Zakona o gospodarenju otpadom donošenje plana gospodarenja otpadom predlaže izvršno tijelo jedinice područne (regionalne) samouprave odnosno župan koji ujedno osigurava njegovu provedbu, a isti donosi predstavničko tijelo (Županijska skupština).Plan gospodarenja otpadom Varaždinske županije za razdoblje 2024.-2029. godine (dalje u tekstu: PGO Varaždinske županije) predstavlja strateški dokument iz područja gospodarenja otpadom kojim se određuje i usmjerava gospodarenje otpadom u Varaždinskoj županiji, temeljem prethodno provedenih analiza postojećeg stanja na području gospodarenja otpadom te sukladno ciljevima gospodarenja otpadom utvrđenih Zakonom i Planom gospodarenja otpadom Republike Hrvatske za razdoblje 2023. – 2028. godine („Narodne novine“ broj: 84/23.). PGO-om Varaždinske županije ujedno se određuju mjere za unapređivanje postupaka pripreme za ponovnu uporabu, recikliranje i drugih postupaka oporabe i zbrinjavanja otpada. |

Pozivamo predstavnike zainteresirane javnosti da najkasnije do **16.02.2024. godine** dostave svoje komentare na *Nacrt Plana gospodarenja otpadom Varaždinske županije za razdoblje 2024. – 2029. godine,* putem Obrasca sudjelovanja u savjetovanju o nacrtu akta (Obrazac 2) na e-mail: elvis.horvat@vzz.hr

Po završetku savjetovanja, svi pristigli doprinosi biti će javno dostupni na internetskoj stranici Varaždinske županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi Obrasca.

***Zahvaljujemo na doprinosu u izradi što kvalitetnijeg Nacrta Plana gospodarenja otpadom Varaždinske županije za razdoblje 2024. – 2029. godine.***